cyanic-selkie/wikianc huggingface dataset:
Moonika Teemus
Alates 2011. aastast Eesti Kunstiteadlaste ja Kuraatorite Ühingu liige.
2016. aastal kaardistas koos Kristiina Tiidebergiga Tartu Ülikooli kunstimuuseumi ja TÜ raamatukogu koostööprojektis 19. sajandi baltisaksa graafikat mittekunstimuuseumides. Projekti tulemusena valmis nimestik baltisaksa trükigraafikast Eesti mäluasutuste kogudes.
Ken Doubleday
Kenneth Leslie Doubleday (14. veebruar 1926 – 8. juuni 2014 Geelong) oli Austraalia kergejõustiklane (tõkkejooksja ja kolmikhüppaja).
Ta alustas karjääri kolmikhüppajana ja tegi kaasa ka teatejooksudes. 1950. aasta Briti impeeriumi mängudel Aucklandis jõudis ta 440 jardi tõkkejooksus poolfinaali.
1952. aasta suveolümpiamängudel Helsingis saavutas ta 110 meetri tõkkejooksus viienda koha tulemusega 14,82. 400 meetri tõkkejooksus jõudis veerandfinaali. Ta tegi kaasa ka 4×100 ja 4×400 meetri teatejooksus, kus piirduti eeljooksudega.
1954. aasta Briti impeeriumi ja Rahvaste Ühenduse mängudel Vancouveris kukkus ta 120 jardi tõkkejooksu finaalis ja katkestas. 1956. aasta suveolümpiamängudel Melbourne'is ta 110 meetri tõkkejooksus poolfinaali ei pääsenud.
Eesti tegevkorvpallurid välisliigades
Sellel lehel on loetletud Eesti korvpallurid, kes mängivad välismaa klubide eest. Leht kajastab klubisid, kus mängija momendil mängib. Siin ei ole kajastatud ajaloolisi andmeid. Lehel on toodud mängijaid, kes on vähemalt 20 aastased (sünniaasta 2002 või varasem). Tabelis on toodud mängija nimi, sünniaasta, mängija pikkus, mängija praegune meeskond, meeskonnaga liitumise hooaeg ja liiga, kus meeskond mängib.
Enim mängib Eesti korvpallureid USAs (7 meest ja 3 naist), Hispaanias (7 meest ja 1 naine) ja Itaalias (4 meest ja 1 naine).
Sindi raudteejaam
pisi|Sindi raudteejaam koos Tallinna suunast saabuva rongiga 1930. aastatel pisi|Sindi raudteejaama peahoone aastal 2012 Sindi raudteejaam oli raudteejaam Pärnumaal Sindis.
Raudteejaam asus kitsarööpmelise Lelle–Papiniidu raudtee ääres. See asus Lelle raudteejaamast 62 kilomeetri kaugusel. Jaam avati 1928. aastal, jaamahoone valmis 1927. aastal. Avamisaegse haldusjaotuse järgi jäi jaam Taali valda.
Sindi raudteejaamale eelnes Pärnu poole sõites Tammiste pooljaam ja järgnes Papiniidu jaam. Sindi ja Papiniidu vahel asusid veel Pustusi, Lodja ja Lennuki raudteepeatus.
Sindi jaam suleti 1969. aastal seoses Lelle–Pärnu raudteelõigu laiarööpmeliseks ehitamise ja sellest johtunud trassimuutusega.
Alates 1998. aastast on Sindi jaamahoone kultuuriministri käskkirjaga arvel kultuurimälestisena (nr 16762).
Hoone renoveeriti 2005. aastal, samast aastast kolis sinna Sindi Avatud Noortekeskus.
Mihkel Mihkelson
Mihkel Mihkelson (25. detsember 1899 Khuthaisi – 13. september 1943 Tobolsk) oli eesti advokaat, IV ja V Riigikogu ning Eesti NSV I Ülemnõukogu liige.
Hugh Jack
Hugh Reid Jack (19. detsember 1929 – 19. detsember 2018) oli Austraalia kaugushüppaja.
Mihkel Laid
pisi|Vaimulik ja ühiskonnategelane Mihkel Laid 1915. aastal. Foto [[Eesti Rahva Muuseumi kogust]] Mihkel Laid (enne eestistamist Mihkel Ostrov; ka Mihkel Alfred Laid); 27. oktoober 1899 Porhovi maakond, Pihkva kubermang – 1945 Tallinn) oli Eesti vaimulik ja ühiskonnategelane.
Hugh Jack
Hugh Jack osales 1956. aasta suveolümpiamängudel ning saavutas seal 24. koha tulemusega 6,90 meetrit.
Mihkel Laid
Laid sündis arsti perekonnas. Ta lõpetas aastal 1918 Tartu Aleksandri gümnaasiumi. Ta võttis osa Vabadussõjast, lõpetas Sõjakooli suurtükiväelasena (lipnik). Õppis Tartu Ülikooli usuteaduskonnas aastatel 1918 ja 1921–1925. Ordineeriti 13. detsembril 1925 õpetajaks.
Hugh Jack
Ta oli kahekordne Austraalia meister kaugushüppes (1951, 1957).
Mihkel Laid
Oli Vabadussõjalaste Liidu liige. 1941. aastal astus vabatahtlikuna Saksa sõjaväkke.
Hugh Jack
Tema isiklik rekord kaugushüppes oli 7,37 (1956).
Keskkonnakvaliteedinorm
Keskkonnakvaliteedinorm ehk keskkonnanorm (inglise en­vironmental quality standard) on saastuse lubatud tase keskkonnas, kuhu saastus paisatakse (õhk, vesi, pinnas) ning mis ei kahjusta inimese tervist ega vara.
Keskkonnakvaliteedinormi kehtestamisel arvestatakse piirkonna eripära, keskkonna isepuhastusvõimet ja saasteaine teadaolevat järelmõju.
Keskkonnakvaliteedinorm Eestis
Eestis kasutatakse kahetasemelist normimist. Keskkonnakvaliteedinormi sihtväärtus määrab loodusliku fooni lähedase, inimesele ja ökosüsteemile ohutu saastekontsentratsiooni. Piirväärtus määrab saasteainete kontsentratsiooni, mille ületamisel tuleb piirkond lugeda riskitsooniks.
Mihkel Laid
Arreteeriti NKVD poolt 28. novembril 1944 Nõmmel. 21. märtsil 1945 mõistis tribunal ta fabritseeritud süüdistuste alusel §58-1a järgi surma kui "riigireeturi". Kohtuotsus viidi täide 1945 Tallinna vanglas nr 1 (Patarei vanglas). Pärast järjekordset läbi terve öö kestnud ebainimlikku piinamist ja peksu oli ta öelnud vangikongis minestusest ärgates oma kongikaaslastele, et lihtsalt ei suutnud enam kannatada ja kirjutas alla kõigele, mida NKVD timukad nõudsid.
Isiklikku
Tema õemees oli kindralmajor Andres Larka, Vabadussõjalaste Liidu juht ja presidendikandidaat.
Ta oli abielus, tal on kolm tütart. Kaksikud Eda ja Made on sündinud 1929. aastal, kolmas tütar on Tiiu-Liis. Tütar Eda Stern (1929–2021) oli luuletaja, väimees Sándor Stern oli raamatuillustraator, loomamarkide kujundaja ja maalikunstnik; tütar Made Põlluaas oli eesti moe- ja tekstiilikunstnik, tütar Tiiu-Liis oli arst. Tütrepoeg Henn Põlluaas on eesti ühiskonnategelane ja poliitik, endine Riigikogu esimees.
Kohanimeloend
Kohanimeloend ehk geograafiline leksikon (inglise keeles gazetteer) on geograafiliste nimede ehk toponüümide ja nendega seotud teabe (nt rööpkujud, asukoht) loend või kataloog, mis võib olla teose (nt atlase) osa või iseseisev väljaanne.
Kirjed võivad olla üsna mahukad, nt sisaldada infot nimetatava objekti täpse asukoha, mõõtmete, inimasustuse jms kohta.
Kirjed on tavaliselt järjestatud alfabeetiliselt ja/või temaatiliselt.
Jüri Uustalu
Jüri Uustalu (31. jaanuar 1889 Massu vald, Läänemaa – 25. november 1973 Haapsalu) oli eesti pedagoog ja poliitik.
William Hertel
William Oskar Hertel (30. aprill 1868 Kehra – 16. märts 1941 Tilsit) oli baltisaksa päritolu Eesti arst.
Ta sündis Kehras maaomanik Friedrich Johann Wilhelm Herteli ja tema abikaasa Bertha (neiuna Heptner) pojana. Ta sai algul koduõpetust, aastatel 1878–1879 õppis Tartus Gustav Blumbergi erakoolis ja lõpetas aastal 1888 Tartu kroonugümnaasiumi. Samal aastal astus ta Tartu Ülikooli arstiteaduskonda, mille lõpetas aastal 1894 arstiastme väärilisena.
Aastatel 1894–1903 töötas ta arstina volgasakslaste Grimmi ja Zürichi kolooniates, lisaks aastatel 1901–1903 ka kohalikus sünnitusmajas ja epideemiavastasel tööl. Aastatel 1903–1905 oli ta riiklik sanitaararst Astrahanis. Aastatel 1905–1915 oli ta Astrahanis vabrikuarst, aastatel 1915–1916 samas ülemarst. Aastal 1916 tuli ta Eestisse ja töötas aastani 1918 sõjapõgenike arstina. Aastatel 1918–1932 töötas ta Raasikul jaoskonnaarstina. Seejärel siirdus ta riigitöölt pensionile ja asus Viljandisse, kus jätkas aastani 1940 tööd eraarstina.
Isiklikku
Ta oli abielus ja 2 poja ning 2 tütre isa. Poeg Ernst Wilhelm Hertel ja väimees (tütre Beate Käthe abikaasa Theodor Kima) olid samuti arstid.
Uus tänav (Keila)
Uus tänav ühendab Keila Keskväljakut ja raudteejaama.
Nõukogude ajal kandis antud tänav M. Kalinini nime.
Douglas Winston
Douglas Frank Winston (16. detsember 1932 – 23. mai 2021) oli Austraalia sprinter.
Ta osales 1956. aasta suveolümpiamängudel.
Keskkonnarisk
Keskkonnariski (inglise keeles environmental risk) ehk keskkonnaohtu (inglise environmental hazard) laiemas tähenduses hinnatakse kui tõenäosust põhjustada soovimatuid ja ohtlikke keskkonnamuutusi (nt kliimamuutus, liigirikkuse muutused, keskkonnakemikaalid, invasiivsed võõrliigid, tolmeldajate vähenemine). Kitsamas tähenduses nimetatakse keskkonnariskiks kahjustuse, vigastuse, haiguse või surma tõenäosust inimese kavandatud ja korraldatava tegevuse tagajärjel.
Keskkonnariski vähendamiseks rakendatakse mh keskkonnaauditit ja keskkonnamõju hindamist.
Eesti proosa
Eesti proosa on eesti keeles või Eestis kirjutatud proosa.
Abja-Paluoja tänavate loend
Siin on loetletud Abja-Paluoja tänavaid ja toodud nende pikkused.
Salm-Horstmar
Salm-Horstmar oli lühiealine Napoleoni-aegne krahvkond Saksamaal kaugel Nordrhein-Westfaleni põhjaosas. See asus Münsterist kirdes ümber Horstmari linna. See loodi aastal 1803 Salm-Grumbachi metsa- ja reinkrahvile Friedrich Karl Augustile pärast Grumbachi ja teiste Reinist läänes asuvate territooriumite kaotamist Prantsusmaale. See mediatiseeriti aastal 1813 Preisi kuningriigile ning metsa- ja reinkrahvile kingiti kolm aastat hiljem Preisimaal vürstitiitel.
Hille Hanso
pisi|püsti|Hille Hanso [[Istanbulis Feneri linnajaos (2017)]] pisi|Hille Hanso 10. detsembril 2019 Tallinnas [[Inimõiguste Instituut|Inimõiguste Instituudi aastakonverentsil ühe paneeli moderaatorina]] Hille Hanso (sündinud 3. mail 1976) on eesti ajakirjanik ja inimõiguslane.
Moodne viievõistlus 2020. aasta suveolümpiamängudel
right|150px|Olümpiarõngad right|150px|Moodne viievõistlus Moodne viievõistlus 2020. aasta suveolümpiamängudel Tokyos toimub 6.–8. augustini.
Hille Hanso
Hariduskäik
2002. aastal sai Hille Hanso bakalaureusekraadi Euroülikoolis rahvusvaheliste suhete ja välispoliitika alal. Ta läbis Tartu Ülikoolis Euroopa õpingute magistrikursuse. 2019. aasta 17. septembril sai ta magistrikraadi Istanbulis Bilgi Ülikoolis rahvusvaheliste suhete ja Lähis-Ida uuringute alal.
Moodne viievõistlus 2020. aasta suveolümpiamängudel
Osalejaid on kokku 72 sportlast ehk 36 osalejat nii meeste kui ka naiste võistlusel. Viiest alast neli (ujumine, ratsutamine ning jooksmise ja laskmise kombinatsioon) peetakse Ajinomoto staadionil ning vehklemine Musashino Forest Sport Plazas, mõlemad Chofu linnas.
Hille Hanso
Hariduskäik
Aprillis 2017 läbis ta kõrgemad riigikaitsekursused.
Peter Holland
pisi|Peter Holland 2010. aastal [[Guelph Stormis]] Peter Holland (sündinud 14. jaanuaril 1991 Caledonis Ontario provintsis) on Kanada jäähokimängija, kes mängib keskründajana Rootsi kõrgliiga klubis Djurgårdens.
Moodne viievõistlus 2020. aasta suveolümpiamängudel
Võistluste formaat
Vehklemises kohtuvad kõik võistlejad omavahel ja võistlus kestab esimese torkeni ehk võiduni. Topelttorkeid ei arvestata. Kui kumbki torget ei tee ühe minuti jooksul, kaotavad mõlemad võistluse. 70 protsenti saavutatavatest võitudest annab 250 punkti. Punktide arv iga võidu kohta on tabelis täpsustatud enam-vähem (36 osalejaga, nagu olümpiamängudel tavaliselt on, see on ± 6 punkti võidu või kaotuse kohta). Vehklemisboonuse vooru stardinimekiri põhineb vehklemise paremusjärjestuse tulemusel. Vorming on elimineerimine ja vehklemine kestab 30 sekundit. Iga sportlase saavutatud võit lisab boonuspunkti nende edetabeli voorust saadud punktidele.
David Gilmour
David Jon Gilmour (sündinud 6. märtsil 1946 Cambridge'is) on Suurbritannia muusik, kes on tuntud eelkõige bändi Pink Floyd kitarrimängija, laulukirjutaja ja peamise solistina. Ajakiri Rolling Stone on Gilmouri nimetanud üheks andekamaks kitarristiks rokkmuusika ajaloos.
Lapsepõlv
Gilmouri isa Douglas Gilmour oli Cambridge'i Ülikooli zooloogialektor ja ema oli õpetaja. Perekond elas Grantchester Meadowsis. Hiljem kirjutas Roger Waters loo "Grantchester Meadows", mis jõudis albumile "Ummagumma".
Gilmour käis ühes koolis Syd Barrettiga ning kohtus kooliajal sageli ka Roger Watersiga. Syd ja David mängisid sageli koos kitarri ning täiendasid teineteist. Syd suutis paremini laule kirjutada, David oli parem kitarrimängija.
Pink Floyd
Gilmour sai 1967. aasta detsembris tuttavaks Pink Floydi trummari Nick Masoniga, kes kutsus teda bändi kitarristiks. 1968. aasta alguses liituski Gilmour bändiga, et asendada Syd Barretit, kui viimane ei olnud võimeline enam esinema. Kui Syd Barrett narkootikumite liigtarvitamise tõttu bändist kõrvale jäi, sai Gilmourist bändi põhikitarrist ning solist. Watersi ja Gilmouri koostöö sujus ülimalt hästi: "The Dark Side of the Moon" (1973) ja "Wish You Were Here" (1975) olid väga edukad. 1979. aastal aeti albumi "The Wall" salvestamise ajal bändist minema klahvpillimängija Richard Wright, kuna tema panus bändi loomingusse oli vähenenud minimaalseks. Peagi sai Pink Floydist Watersi soolobänd, kuna albumil "The Final Cut" kirjutas ning laulis ta kõik laulud ise. See süvendas vastuolusid Gilmouri ja Watersi vahel. 1986. aastal lahkus Waters, soovitades bändi nime ära vahetada, ning alustas soolokarjääri. David Gilmour jätkas siiski koos Nick Masoniga Pink Floydi nime all tegutsemist. 1987. aastal ilmunud "A Momentary Lapse Of Reason" oli Watersi puudumisest hoolimata üsnagi edukas. 1994. aastal, kui Gilmour oli juba 48-aastane, ilmus "Division Bell". See jäi ka Gilmouri viimaseks suuremaks tööks Pink Floydi nime all. Hiljem on ta avaldanud sooloplaate ja tegelenud heategevusega.
Moodne viievõistlus 2020. aasta suveolümpiamängudel
Võistluste formaat
50 m basseinis ujumise distantsiks on 200 m ja ujutakse vabastiilis. Aeg 2.30 annab 250 punkti, iga 0,5 sekundit on ± 1 punkti vastavalt võistleja tulemusele ehk 1 sekund = 2 punkti.
Andrei Piontkovski
pisi|Andrei Piontkovski (2013) Andrei Piontkovski (Андрей Андреевич Пионтковский; sündinud 30. juunil 1940 Moskvas) on Ameerika Ühendriikides elav Venemaa poliitik, politoloog ja publitsist.
Moodne viievõistlus 2020. aasta suveolümpiamängudel
Võistluste formaat
Ratsutamine hõlmab 350–450 m pikkust parkuuri, mis koosneb 12–15 takistusest. Takistuste kõrgused on kuni 120 cm. Raja läbimise normaeg on 64 kuni 77 sekundit sõltuvalt areeni suurusest. Raja puhas läbimine normaja sees annab 300 punkti, millest lahutatakse maha normaja ületamise eest ja rajal tehtud vigade eest saadud karistuspunktid. Iga takistuse maha ajamise eest lahutatakse seitse punkti ja iga keeldumise või kukkumise korral kümme punkti. Kui osaleja võistlust ei lõpeta, peab ta leppima nelja keeldumisega või kahe kukkumisega, saab ta 0 punkti ja kõrvaldatakse võistlusest. Võistlushobused antakse võistluse korraldaja poolt 20 minutit enne võistlust ja määratakse võistlejatele loosiga.
Andrei Piontkovski
Lõpetanud Moskva Riikliku Ülikooli mehaanika-matemaatikateaduskonna, füüsika-matemaatikateaduste kandidaat. Avaldanud üle saja teadusartikli ja mõned monograafiad juhtimisteooriast, globaalsest modelleerimisest ja tuumastrateegiast. Venemaa Teaduste Akadeemia süsteemianalüüsi instituudi vanemteadur. Ameerika Matemaatikaühingu liige.
Moodne viievõistlus 2020. aasta suveolümpiamängudel
Võistluste formaat
Alates 2008 on jooksmine ja laskmine viidud kokku kombineeritud alaks. Võistlejad järjestatakse vastavalt kolme esimese ala võistluse tulemusele, liider läheb esimesena. Üks punkt võrdub ühe sekundi eelisega. Stardist joostakse kohe lasketiiru, kus kombineeritud võistlusel peavad sportlased läbima neli ringi (800 m), laskma laserpüstoli abil 10 meetri kauguselt viit märklauda ja joosta 800 meetrit. Tiirust saab võistleja lahkuda kas viie märklaua tabamisel piiramatu arvu laskudega või 50 sekundi möödudes. Seejärel joostakse 800 m ja sisenetakse uuesti lasketiiru. Nii lastakse ja joostakse neli korda – kokku 3200 m. Distantsi läbimise aeg 13.20 annab 500 punkti, mida korrigeeritakse vastavalt võistleja tulemusele ± 1 punkt/sekund. Võistluse võitja viievõistluses on esimene finišeerija. Need üleminekud kiire jooksmise ja täieliku keskendumise vahel muudavad selle kombineeritud ala eriti kaalukamaks hetkeks ja sageli otsustatakse medalid lõpusprindis viimastel meetritel.
Andrei Piontkovski
Poliitilise ajakirjandusega tegeleb 1998. aastast. Rahvusvahelise PEN-klubi liige.
2004–2010 oli Jabloko partei liige. Lahkus Jablokost pärast seda, kui partei kongressil otsustati keelata liikmete kuulumine teistesse poliitilistesse organisatsioonidesse. Ta valiti liikumise Solidarnost («Солидарность») poliitilise nõukogu liikmeks.
Piontkovski oli 2008. aastal Vladimir Bukovski presidendikandidaadiks esitamise initsiatiivgrupi liige.
Ta oli 2010. aasta märtsis levitatud internetipöördumise "Putin peab lahkuma"(«Путин должен уйти») üks autoreid.
2012. aasta oktoobris valiti Piontkovski Venemaa opositsiooni koordinatsiooninõukogu liikmeks, kus ta oli radikaalse fraktsiooni üks liidreid. 4. aprillil 2013 teatas ta oma lahkumisest koordinatsiooninõukogust.
9. aprillil 2013 teatas Piontkovski oma lahkumisest liikumisest Solidarnost. Oma artiklis "Boriss, sul pole õigus" («Борис, ты не прав») kritiseeris ta Rahva Vabaduse Parteid (Партия народной свободы) ja selle Solidarnosti tiiba, mida juhtis Boriss Nemtsov, edasise osalemise eest "režiimi etteteada sulilikus valimisšõus".
Peter Holland
Ta alustas klubikarjääri Ontario Hockey League'i klubis Guelph Storm.
Andrei Piontkovski
14. märtsil 2014 teatas Piontkovski artiklis "Viimane staadium" («Последняя стадия»), et "Putini Krimmi anneksiooni tehnoloogia ja propaganda on õpipoisilikult maha kirjutatud Hitleri Sudeedi käekirjast..."
2014. aasta septembris kirjutas Piontkovski alla avaldusele nõudmisega "lõpetada agressiivne avantüür: viia välja Ukraina territooriumilt Venemaa väed ja lõpetada separatistide propagandistlik, materiaalne ja sõjaline toetamine Kagu-Ukrainas."
27. jaanuaril 2016 oli Piontkovski sunnitud Venemaalt lahkuma, kui Venemaa peaprokuratuur leidis, et tema kirjutatud ja Ehho Moskvõ uudisteportaalis avaldatud artikkel "Pomm, mis on valmis plahvatama", sisaldab ekstremismi tunnuseid.
2022. aasta Venemaa agressiooni ajal Ukrainasse esines Piotkovski regulaarselt oma analüüsidega ukrainameelsetes blogides.
Arnold Friedrich Küssner
Arnold Friedrich Küssner (6/18. märts 1882 Tallinn – 28. märts 1951 Düsseldorf) oli Eesti ja Saksamaa vaimulik.
Peter Holland
2009. aastal valis Anaheim Ducks ta NHL-i draft'is 15. valikuna. NHL-is debüteeris ta Ducksi meeskonnas hooajal 2011–12. NHL-is on ta mänginud veel neljal hooajal Toronto Maple Leafsi (2013–2016), ühel hooajal Arizona Coyotesi (2016–17) ja ühel hooajal New York Rangersi meeskonnas (2017–18). NHL-is oli tema resultatiivseim hooaeg 2015–16 Maple Leafsis mängides (9+18).
Aastatel 2019–2021 mängis ta KHL-i klubis Jekaterinburgi Avtomobilist.
Arnold Friedrich Küssner
Oli aastatel 1912–1921 Harju-Jaani Ristija Johannese koguduse õpetaja. 1921. aastal põgenes Saksamaale, kus oli aastatel 1921–1945 Düsseldorfis haiglavaimulik. 1945. aastal jäi emerituuri.
Peter Holland
2021. aasta septembris sõlmis ta üheaastase lepingu Djurgårdensiga
Hille Hanso
Töö
Ta on Eesti Vabariigi Sotsiaalministeeriumi poolt Euroopa Sotsiaalfondi programmi raames koolitatud soolise võrdõiguslikkuse konsultant, kes on koolitusi läbinud ja läbi viinud Iisraelis, Indias, Kõrgõzstanis, Tadžikistanis ja Türgis. Alates 2014. aastast oli ta MTÜ Mondo Süüria põgenike toetusprojekti Türgi ekspert. 2018.-2021. aastal oli Hanso MTÜ Eesti Pagulasabi humanitaarabi koordinaator Jordaanias ja Liibanonis ning samas ka EU Aid Volunteersi projekti koordinaator.
Julius Jürgenson
Julius Jürgenson (31. mai 1892 – 13. oktoober 1927) oli Eesti, Venemaa ja Ukraina sõjaväelane, esimene Eesti sõjaline esindaja Lätis.
Varane elu
Julius Jürgenson sündis 31. mail 1892 Valgamaal Luke vallas. Ta oli eestlane, aga ta ema oli lätlane ja Julius valdas vabalt ka läti keelt. Koolis käis ta Valgas ja Riias, omandas keskhariduse.
Hille Hanso
Töö
Tema ja Ene-Maris Tali on filmi "Tagasiteed ei ole" autorid. Filmis jutustatakse Süüria suurlinnast Aleppost Türki põgenenud kolme inimese – Marwa, Fuadi ja Hani – lugu.
Julius Jürgenson
Väeteenistus
Alates 1913. aastast teenis ta Venemaa Keisririigi sõjaväes. Esimese maailmasõja ajal osales lahingutes Karpaatides, hiljem Daugavpilsi ja Riia lähistel. Teda autasustati Püha Anna ordeni III ja IV klassiga, Püha Stanislavi ordeni III klassiga ning Püha Vladimiri ordeni IV klassiga. Pärast enamlaste riigipööret teenis ta Ukraina armees.
Hille Hanso
Töö
Ta kirjutas 2016.-2022. aastal iga kuu ajakirja Pere ja Kodu rubriigis "Halloo, maailm!" Alates 2020. aastast on Hanso Edasi püsiautor.
Julius Jürgenson
Väeteenistus
Alates 18. novembrist 1918 teenis Julius Jürgenson Eesti Vabariigi sõjaväes. Ta tegutses Kindralstaabi luureosakonna alluvuses ja oli auastmelt alamkapten. 13. märtsil 1919 saadeti ta Liepājasse, kus toona asus Läti Ajutine Valitsus ning kus ta määrati Eesti ja Läti sõjaväe vaheliseks sideohvitseriks. Samal kevadel peeti ta seal kinni ja Landesveeri sõja ajal juunis–juulis oli ta ligi kuu aega Riias Rüdiger von der Goltzi vägede käes vangis. 21. novembril 1919 sai vahepeal kapteniks ülendatud Jürgenson ametlikult Eesti esimeseks sõjaväeatašeeks Lätis. Tema ametiajal annetati lätlastele esimesed Vabaduse Ristid. Lätis tegutsedes tekkis tal konflikte sealse Eesti diplomaatilise esindaja Theodor Tallmeisteriga. Eesti Sõjavägede Staabi juhtkond polnud Jürgensoni tegevusega rahul ja kutsus ta mais 1920 Lätist tagasi. Oma teenete eest premeeris Eesti Valitsus teda 1921. aastal Vabaduse Risti teenetemärgi I liigi 3. järguga ja Läti Valitsus 1924. aastal Karutapja ordeni 3. järguga.
Kunda vana savikarjäär
Kunda vana savikarjäär on endine savikarjäär Lääne-Viru maakonnas Kunda linna põhjaosas. Karjäär on arvele võetud ürglooduse objektina.
Julius Jürgenson
Teenistusjärgne elu
Pärast sõja lõppu teenistusest lahkunud Jürgenson asus elama Riiga, kus ta tegeles ettevõtlusega. Julius Jürgenson suri 13. oktoobril 1927 ja maeti Riia vennaskalmistule.
Kunda vana savikarjäär
Karjääris paljanduvad alamkambriumi Lontova, Lükati ja Tiskre kihistute savid ja aleuroliidid.
Juhan Karu
Juhan Karu (8. detsember 1897 Karksi vald, Pärnumaa – 1. oktoober 1923) oli eesti haritlane.
Ta tõlkis eesti keelde olulist bioloogia-alast kirjandust, sealhulgas koos Juhan Auliga (tollal Juhan Klein) ka tähtsa botaanikaõpiku – Strasburger jt 1926.
Hille Hanso
Töö
Alates 2021. aastast on Hanso Eesti Välissuhete Nõukoja liige.
2022. aastast peale on Hanso Feministeeriumi välissuhete arendaja ja maailmasarja toimetaja.
Keskkonnaluba
Keskkonnaluba (inglise environemntal permit) on kirjalik otsus, mis seab keskkonda mõjutavale tegevusele piirangud või erinõuded.
Eestis on kasutusel nt keskkonnakompleksluba, vee-erikasutusluba, geoloogilise uuringu luba jm.
Hille Hanso
Isiklikku
Hille Hanso on Andres Hanso ja Lia Hanso tütar ning Hannes Hanso, Heidi Hanso, Heiki Hanso, Hendrik Hanso ja Halliki Hanso õde. pisi|Hille Hanso Tallinnas (2020) Ta harrastab ratsutamise koolisõitu ning pühendab vaba aja lugemisele ja reisimisele. Alates 2012. aastast elab ta Türgis.
Kellavere radarijaam
Kellavere radarijaam on Lääne-Virumaal Kellavere külas asuv Eesti õhuväe Õhuseiredivisjoni hallatav radarijaam, kus paikneb kolmemõõtmeline kaugvaatlusradar Lockheed-Martin TPS-77. Radaripost on lülitatud Eestit, Lätit ja Leedut hõlmavasse õhuseiresüsteemi BALTNET.
Radarijaam mehitab kümmekond inimest. Radar näeb umbes 470 kilomeetri taha ja umbes 30 kilomeetri kõrgusele.
Radaripositsioonide rajamist Pandivere kõrgustiku kõrguselt teisele mäetipule alustati 2001. aasta suvel ja nurgakivi paneku tseremoonia toimus 29. oktoobril 2001. Radari paigaldamiseks ehitati kahekorruseline hoone, mis kaeti omakorda pinnasega. Hoone maapealne osa piirdub radarikupliga, mis on 12,5 meetrit kõrge. Radari baasaluse ehitustööd läksid maksma umbes kümme miljonit krooni ning radar ise koos meeskonna väljaõppega maksis 239 miljoni krooni (15,27 miljonit eurot). Radarijaam avati 21. aprillil 2003.
2019. aastal viidi lõpule radarijaama rekonstrueerimine. Sealhulgas vahetati välja kütte- ja veesüsteemid ning võõbati primaarradarit kattev kuppel valgeks, mis muudab selle möödasõitjatele vähem silmatorkavaks.
Brooks Macek
Brooks Macek (sündinud 15. mail 1992 Winnipegis Manitoba provintsis) on Saksamaa-Kanada jäähokimängija, kes mängib keskründajana KHL-i klubis Jekaterinburgi Avtomobilistis.
2010. aastal valiti ta NHL-i draft'is Detroit Red Wingsi poolt 171. valikuna, kuid NHL-is ei ole ta kunagi mänginud.
2013. aastal suundus Macek Saksamaale, liitudes sealse kõrgliiga klubiga Iserlohn Roosters, kus mängis kokku kolm hooaega. Aastatel 2016–2018 mängis ta kaks hooaega teises Saksamaa kõrgliiga klubis, EHC Münchenis. Mõlemal hooajal tuli ta Müncheniga Saksamaa meistriks. 2017–18 põhihooajal lõi ta Saksamaa liigas 26 väravat, millega oli liiga suurim väravakütt. Hooajal 2018–19 mängis ta NHL-i klubi Vegas Golden Knightsi farmklubi Chicago Wolvesi rivistuses AHL-is. Ta jõudis Wolvesiga samal hooajal Calder Cupi finaali, kus kaotati Charlotte Checkersile.
2019. aasta juunis sõlmis ta üheaastase lepingu Jekaterinburgi Avtomobilistiga.
2018. aasta taliolümpiamängudel võitis ta Saksamaa jäähokikoondise koosseisus hõbemedali.
Jarrod Bowen
pisi|Jarrod Bowen 2017. aastal Hull City särgis Jarrod Bowen (sündinud 20. detsembril 1996 Leominsteris) on Inglismaa jalgpallur, kes mängib Premier League'i klubis West Ham United ja Inglismaa jalgpallikoondises ründajana või poolkaitsjana.
Ta alustas klubikarjääri Hereford Unitedis, mille koosseisus mängis hooajal 2013–14 Inglismaa tugevuselt viiendas liigas.
2014. aasta juulis liitus ta Inglismaa kõrgliiga klubiga Hull City. Klubi põhimeeskonnas debüteeris ta 23. augustil 2016 EFL Cupi mängus Exeter City vastu. Hooajal 2016–17 pääses ta Hull City meeskonnas Inglismaa kõrgliigas väljakule seitsmes mängus. Esimese värava lõi ta klubi meeskonnas 5. augustil 2017 Inglismaa esiliiga kohtumises Aston Villa vastu. Hooajal 2017–18 lõi Bowen Inglismaa esiliigas kokku 14 väravat. Järgmisel hooajal lõi ta liigas juba 22 väravat. Mõlemal hooajal valiti ta klubi hooaja parimaks mängijaks. Hooaja 2019–20 esimesel poolel lõi ta esiliigas 16 väravat.
Inglismaa jalgpallikoondises tegi Bowen debüüdi 4. juunil 2022 UEFA Rahvuste Liiga mängus Ungari vastu.
Aleksander Ingalt
Aleksander Ingalt (15. jaanuar 1896 Kärla vald, Saaremaa – 2. juuni 1942) oli eesti ajakirjanik.
Jaan Tross
Jaan Tross (26. august 1901 Erastvere vald, Tartumaa – 28. august 1941 Soome laht) oli eesti kommunist.
Keskkonnariski hindamine
Keskkonnariski hindamine (inglise keeles environ­mental risk assessment) on keskkonnale avalduva kahjuliku mõju tagajärgede (keskkonna-, tervise-, sotsiaal-majanduslik mõju) ja nende ilmnemise tõenäosuse (ruumiline ja ajaline levik) hindamine.
Keskkonnariski hindamine on oluline nt keskkonnamõju hindamisel ning keskkonnariskide (nt avariid, õnnetused) eest kindlustamisel ja vältimisel.
Keskkonnariski hindamine on osa keskkonnariski analüüsist, mis sisaldab ka riski vältimis- ja leevendusmeetmete kavandamist ning nendest teavitamist huvirühmadele.
Kristjan Tiirik
Ta mängib Eesti meistriliiga klubis Tartu JK Tammeka.
Karjääri statistika
''Uuendatud seisuga 17. oktoober 2016''
Keskkonnakompleksluba
Keskkonnakompleksluba sätestab tingimused, mis peavad kindlustama vee, õhu ja pinnase kaitse ning käitises tekkinud jäätmete käitlemise. Keskkonnakompleksloa tingimused on suunatud saaste vältimisele ning tagama selle, et saastus ei kanduks ühest keskkonnaelemendist (vesi, õhk, pinnas) teise.
Fiskaalne keskkonnamaks
Fiskaalne keskkonnamaks (inglise fiscal environmental tax) on riigieelarvesse lisatulu toomiseks loodud maks. Maksu eesmärk võib küll olla käitumise muutmine, kuid samas ka tulu tekitamine riigieelarvesse.
Fiskaalsed keskkonnamaksud on energiamaksud (nt süsinikdioksiidimaks), aga ka näiteks jäätme- ja pestitsiidimaksud.
Pae tänav (Keila)
Pae tänav on tänav Keila linnas, mis ühendab Luha ja Piiri tänavaid.
Kaarli raudteejaam
pisi|Jaamaesine 20. sajandi alguses Kaarli raudteejaam oli raudteejaam Kaarlis Mõisaküla–Viljandi raudteelõigul. Jaam avati 1897 ja suleti 1973 seoses raudteelõigu sulgemisega. Kaarli naaberjaam Viljandi suunal oli Õisu raudteepeatus ja Mõisaküla suunal Halliste raudteejaam. Jaam asus Tallinn-Sadama raudteejaamast 171,7 kilomeetri kaugusel.
Ajalugu
Alates raudtee avamisest, kuni 1934. aastani asus Kaarli jaama kohapeal Õisu pooljaam, kuid seoses samanimelise peatuse avamisega Õisu asula lähedal nimetati jaam 1. aprillil 1932 ringi Kaarliks.
Avamisel asus jaam Halliste kihelkonnas Kaarli mõisa maadel.
Jaamahoone
1934. aastal valmis Hendrik Otlooti projekti järgi kahekorruseline funktsionalistlikus stiilis silikaattellistest jaamahoone, mis on säilinud tänaseni ja kasutusel elamuna. Hoone on analoogne Vajangu raudteejaama peahoonega.
Wayne Hennessey
Wayne Robert Hennessey (sündinud 24. jaanuaril 1987 Bangoris) on Walesi jalgpallur, kes mängib väravavahina Inglismaa Premier League'i Nottingham Forest ja Walesi jalgpallikoondises.
2003. aastal liitus ta Inglismaa klubiga Wolverhampton Wanderers. Kaks aastat hiljem sõlmis ta klubiga esimese profilepingu. 2007. aasta jaanuaris läks ta laenule Inglismaa tugevuselt neljanda liiga klubisse Stockport County. Ta püstitas Stockport Countys mängides Inglismaa Football League'i rekordi, kui tegi üheksa nullimängu järjest (kõik üheksa mängu lõppesid lisaks Stockport County võiduga). Hooajal 2007/08 kerkis Hennessey Wolverhampton Wanderersi esiväravavahiks; samal hooajal valiti Hennessey Inglismaa esiliiga sümboolsesse koosseisu. Aastatel 2008 ja 2012 valiti ta Wolverhampton Wanderersi aasta parimaks mängijaks. Pärast 2012. aastal saadud vigastust ei õnnestunud tal Wolverhampton Wanderersis enam kordagi mängida. Hooaja 2013/14 esimeses pooles oli ta laenul Inglismaa esiliigaklubis Yeovil Town.
2014. aasta jaanuaris sõlmis ta lepingu Inglismaa kõrgliigaklubiga Crystal Palace.
2021. aasta juulis sõlmis ta kaheaastase lepingu Inglismaa kõrgliigaklubiga Burnley. 2022. aasta juulis sõlmis ta lepingu äsja Inglismaa kõrgliigasse tõusnud Nottingham Forestiga.
Walesi jalgpallikoondises tegi Hennessey debüüdi 26. mail 2017 sõprusmängus Uus-Meremaa vastu. Ta kuulus Walesi koondisse 2016. ja 2021. aasta Euroopa meistrivõistlustel ning 2022. aasta maailmameistrivõistlustel. 2022. aasta novembri seisuga on Hennessey Walesi koondises mänginud 108 korda, millega on ta Walesi koondises kolmas enim mänge pidanud mängija.
Jätkusuutlikkuse hindamine
Jätkusuutlikkuse hindamine (inglise sustainability assessment, sustainability impact assessment) on keskkonnamõju hindamise eriliik, mille eesmärk on tagada, et kavandatav tegevus võimaldab ja aitab kaasa kogukonna või piirkonna tasakaalustatud arengule pikemas ajaraamis.
Zwentendorfi tuumaelektrijaam
pisi|Zwentendorfi tuumaelektrijaam Zwentendorfi tuumaelektrijaam oli esimene kolmest kavandatavast tuumaelektrijaamast Austrias ja ainus, mis valmis ehitati. Jaam asus Alam-Austria liidumaal Tullni ringkonnas Zwentendorf an der Donau asulas, Viinist mööda Doonaud umbes 30 kilomeetrit ülesvoolu. Jaam ei ole kunagi käigus olnud.
1960. aastate lõpus otsustas Austria valitsus algatada tuumaenergiaprogrammi. Jaama ehitus algas aprillis 1972, jaam oli disainitud 692 MW võimsusega keevveereaktorina, mis oleks pidanud andma ligi 10% Austria elektritoodangust. Jaama ehitus maksis ligi 5,2 miljardit Austria šillingit (tänases rahas umbes 1,4 miljardit eurot). 1974. aasta naftakriisi ajal otsustas Austria liidukantsler Bruno Kreisky Austria viia üle tuumaenergiale, et vähendada Austria sõltuvust fossiilkütustest, ning Austriasse kavandati teist tuumajaama. Toonane Austrias võimul olev sotsiaaldemokraatlik valitsus, ja ka peamine opositsioonipartei – konservatiivne Rahvapartei – toetasid mõlemad tuumaenergiat.
Tuumaenergia oli aga Austrias vägagi vastuoluline – selle vastu olid nii konservatiivsemaid pereväärtuste esindajaid, vasakpoolseid utopiste ja keskkonnakaitseaktiviste. Ka Austria riiklik energiaettevõte Verbund AG, mis omas Austria suuri hüdroelektrijaamu, kartis energiahindade langust tuumaenergia kasutuselevõtu korral ja alustas oma reklaamikampaaniat.
Juunis 1978 teatas kantsler Kreisky, et tuumaenergia pannakse rahvahääletusele, mis toimub 5. novembril 1978. Kreisky arvas, et tuumaenergia pooldajad võidavad, kuid läks vastupidi – tuumaenergia kasutamine lükati napilt tagasi (50,5% vs 49,5%). Viin ja idapoolsed liidumaad peamiselt toetasid tuumaenergiat, kuid läänepoolsed mäeliidumaad olid tugevalt vastu – Vorarlbergis 84,4% ja Tiroolis 65,8%. Seetõttu, kuigi elektrijaam oli valminud, ei käivitatud seda kunagi ja selle asemele ehitati hoopis Dürnrohri soojuselektrijaam. Detsembris 1978 võttis Austria parlament vastu seaduse tuumaenergia keelamiseks, 1999 lisati see Austria põhiseadusese.
Zvirgzdene
Zvirgzdene (ka Zviergzdine) on küla (vidējciems) Lätis Ludza piirkonnas, Zvirgzdene valla halduskeskus.
Zvirgzdene asub merepinnast 145 meetri kõrgusel ja jääb endisest piirkonna keskusest Blontist 11 ning Riiast 275 kilomeetri kaugusele. Külas on vabaõhulava, postkontor ja rahvamaja. Küla tekkis Zvirgzdene mõisa (Zvirdzin) keskuse juurde. Nõukogude perioodil oli küla kohaliku kolhoosi keskasulaks. Aastail 2009–2021 kuulus küla Cibla piirkonda.
Aastal 2015 ja 2017 oli külas elanikke 61, aastal 2020 aga 56. Aastal 2022 oli külas 57 elanikku.
Yvette Chauviré
pisi|220px|Yvette Chauviré (1957)
Yvette Chauviré (22. aprill 1917 Pariis – 19. oktoober 2016 Pariis) oli prantsuse balletitantsija, kes ühena vähestest pälvis austava nimetuse prima ballerina assoluta. Elas 99-aastaseks.
Pärast Pariisi Rahvusooperi Balletikooli lõpetamist võeti Chauviré 1934. aastal tantsijana Serge Lifari juhitud Pariisi Ooperi balletitruppi. 1938. aastal sai ta trupi juhtivaks solistiks ja 1941. aastal 24-aastaselt étoile’iks. Ta jätkas trupis tantsimist (vaheaegadega) kuni 1963. aastani. Tema tantsupartneriks on olnud teiste seas Rudolf Nurejev.
Lavakarjääri lõpetas Chauviré 1974. aastal Opéra Garnier' laval. Hiljem töötas ta balletipedagoogi ja koreograafina.
Friedrich Wieck
pisi|Friedrich Wieck (1830) Johann Gottlob Friedrich Wieck (18. august 1785 Pretzsch – 6. oktoober 1873 Loschwitz) oli tuntud saksa klaveriõpetaja, hääleõpetaja, klaveripoe omanik ning esseede ja muusikaülevaadete autor. Teda teatakse eelkõige kui oma tütre Clara õpetajat. Clara abiellus hiljem isa õpilase Robert Schumanniga, olgugi et Friedrich Wieck oli kategooriliselt selle liidu vastu. Clara Schumann oli oma aja üks kuulsamaid pianiste. Edukat muusikalist karjääri tegi veel üks Wiecki tütar, Marie Wieck. Wiecki tuntumate õpilaste hulka kuulus mh veel Hans von Bülow.
Päritolu ja abielud
1816 abiellus Friedrich Wieck laulja ja pianisti Mariane Tromlitziga. Mariane oli Plaueni linnakantori George Christian Gotthold Tromlitzi tütar ja flöödivirtuoos Johann Georg Tromlitzi vennatütar. Friedrich ja Mariane Wieckil oli viis last: Adelheid (1817–1818), Clara, Friedrich Alwin Feodor (1821–1885), Gustav Robert Anton (1823–1884) ja Victor (1824–1827). 22. jaanuaril 1825 nende abielu lahutati. Ehkki Mariane teadis, et lahutus heidab talle halba valgust ja ta kaotab oma lapsed, tundis ta end olevat sunnitud seda sammu astuma. Wieck võis olla väga karm ja mõistmatu, kontrollides naist pidevalt ja kasutades teda ära. Stress raseduste pärast, Wiecki juhendamisel harjutamine, esinemised laulja ja pianistina, õpetamine, abistamine äris ning sõprade ja äripartnerite eest hoolitsemine nõudis noorelt naiselt palju.
3. juulil 1828 abiellus Friedrich Wieck preester Samuel Traugott Fechneri tütre Clementine Fechneriga (1805–1893), kes oli temast kakskümmend aastat noorem. Clementine Fechner oli Eduard Clemens ja Gustav Theodor Fechneri õde. Friedrich ja Clementine Wiecki abielust sündis kolm last. Clemens (1829–1833) suri noorelt, tütar Johanna Mariest (1832–1916) sai tuntud pianist ja laulja, ka tütar Cäcilie (1834–1893) oli lootustandev pianist, kuid põdes alates 16. eluaastast vaimuhaigust. Friedrich Wieck nimetas Clarat, Mariet ja Cäcilied kirjades oma "kolmeks tütreks".
Georg Roovik
Georg Roovik (2. veebruar 1907 Saatse vald, Pihkva kubermang – 20. juuni 1981 Türi) oli eesti pedagoog, Riigivolikogu liige ja Petseri linnapea.
Rooviku lapsepõlv möödus tulevasel Petserimaal väiketalus. Alghariduse sai ta kohalikus vallakoolis, õpinguid jätkas Petseri Ühisgümnaasiumis ja Rakvere Õpetajate Seminaris. Pärast õpinguid asus Roovik töötama koolides. 1940. aastaks oli ta Viljandimaal Imaveres algkooli juhataja.
Roovik läks kaas Juunipöörde sündmustega. 14. ja 15. juulil 1940 Nõukogude võimu korraldatud Riigivolikogu valimistel valiti Roovik Petserimaalt 31. ringkonna kandidaadina Riigivolikokku ning määrati 7. augustist Petseri linnapeaks. Ta oli aastatel 1948–1968 Türi Näidissovhoostehnikumi direktor.
Kukk (perekonnanimi)
Kukk on eesti perekonnanimi.
2017. aasta 1. jaanuari seisuga oli Eestis perekonnanimi Kukk 1291 mehel ja 1316 naisel. Perekonnanimede levikult on Kukk 8. kohal. Nimi on levinuim Viljandi maakonnas, kus neid on maakonna 10 000 elaniku kohta 40,10.
Mäe tänav (Keila)
pisi|Mäe tänav Keilas pisi|Keila Noortekeskus Mäe tänav on tänav Keila linnas. pisi|Mäe tänav, vaatega Paldiski mnt poole
Kuni 2018 aasta oktoobrini oli Keilas kaks Vasara tänavat, siis korrastamaks Vasara tänava piirkonna aadresse moodustas Keila Linnavalitsus 2018. aastal kolm uut tänavat, mis said nimedeks – Vasara põik, Kirsi tänav ja Mäe tänav. Mäe tänav on endine Vasara tänava lõunapoolne liin ja kulgeb alates Piiri tänavast garaažide vahelt kuni Paldiski maanteeni. Mäe tänava nimi on kaudne viide piirkonnas tegutsenud geoloogiakeskusele. Mäe tänava pikkuseks on 410 meetrit.
Mäe tänav 7 asub Keila Noortekeskus.
Litene
Litene on küla (lielciems) Lätis Gulbene piirkonnas 19 km kaugusel Gulbene linnast, Litene valla halduskeskus.
Külas asub Litene mõisa süda. Küla läbib Pedetsi jõgi, mille ääres asus paberitehas.
Mõisa lähedal pidas Eesti rahvavägi Vabadussõja ajal 7. juunil 1919 lahingu Landeswehri ratsasalgaga.
Mõis natsionaliseeriti 1921. aastal ja 1924. aastast tegutseb mõisa peahoones kool. Külas on ka raamatukogu.
Asula sai laiemalt tuntuks 1941. aasta suvel, kui Nõukogude okupatsiooni ajal koondati sinna suur hulk Läti sõdureid. Juuniküüditamise ajal 14. juunil koguti kokku ohvitserid ja viidi õppuste ettekäändel metsa, kus neilt võeti relvad ja nad arreteeriti. Vastuhakanud tapeti. Ülejäänud pandi rongidele ja viidi Riiga, kust nad suunati edasi GULAGi vangilaagritesse. Selle tõttu on see paik tuntud kui Läti Katõn.
Nõukogude ajal oli küla kohaliku kolhoosi keskasula.
Pärast iseseisvuse taastamist on Läti arheoloogid leidnud sealt 11 Läti ohvitseri surnukeha jäänuseid, kuid tapetute täpne hulk ei ole teada. 2001. aastal avati külas hukkunute mälestuskompleks.
Kultuurimälestistest on riikliku kaitse all Läti sõjaväe Litene suvine välilaager, Litene mõisaansambel (sealhulgas tall) ja kommunistliku massimõrva ohvrite mälestusmärk koos matmispaigaga. Kohaliku kaitse all on Litene kalmistu kabel, Litene mõisa pesuköök, häärber, kaks teenijate maja, park, magasiait, ait, küün ja apteek. Looduskaitse all on pärn ümbermõõduga 4,08 meetrit, tamm ümbermõõduga 5,06 meetrit, Ozolciemsi tammed, Litene paberivabriku tamm, Pedetsi jõe tammed, Litene vabaõhulava tamm, Litene mõisa jalakas ja Litene tamm. Asula juurest läheb läbi Gulbene ja Balvi vaheline maantee (P35) ja sealt algab P43-maantee, mis suundub Alūksnesse. Asulas on Aprūpes centrsi ja Litenes centrsi bussipeatus.
2012. aastal oli külas 1140 elanikku, 2017. aastal aga 685 elanikku. 2022. aastal oli elanikke 587.
Keskkonnaruumi seadus
Keskkonnaruumi seadus (inglise environ­mental space act, environ­mental space law) on hüpoteetiline õigusakt, mis peaks reguleerima ühiskonna tegevusviise ja ulatust nõnda, et see ei kahjustaks keskkonnaruumi (inglise environmental space) omadusi. Nagu on keelatud teatud inimõigusi piiravad ja inimsusvastased teod, peaksid olema otseselt piiratud ka toimingud, mis häirivad keskkonnaruumi stabiilsust. Keskkonnaruumi seaduse mõju õigusaktidele peaks olema analoogne põhiseadusega ja tagama alamate õigusaktide keskkonnaalase kooskõla.
Arkaadi Uibo
Arkaadi Uibo (9. august 1914 Viljandi vald, Viljandimaa – 19. juuni 1957 Moskva) oli eesti marksistlik filosoof, ENSV riigikontrolör.
Ta lõpetas aastal 1934 Hugo Treffneri Gümnaasiumi.
Tema tütar oli Karin Rummo.
Auna tänav
pisi|Auna tänav Auna tänav on tänav Tallinnas Põhja-Tallinna linnaosas Pelgulinna asumis.
Vasara põik (Keila)
pisi|Vasara põik Vasara põik on tänav Keilas.
Auna tänav
Auna tänav algab Ristiku tänavalt, ristub Söödi ja Aru tänavaga ning lõpeb Sõle tänaval. Auna tänav on ligikaudu 360 meetri pikkune. pisi|Elamu Auna 3
Hoonestus
1920. aastail ehitati Tallinna Linnavalitsuse eesvõttel mitmeid munitsipaalmajade gruppe, sh linnaarhitekt Herbert Johansoni kavandatud traditsionalistlike hoonetega Pelgulinnas. Sama projekti oli kasutatud ka varem Tallinna keskhaigla töötajate elamutele Herne tänaval ja Maisi tänav 4a ja Maisi 6 hoonetel.
Tänava nimed
Esialgu oli tänava nimi Muru tänav (alates 26. oktoobrist 1932). Korduvate tänavanimede kaotamisel aga tänava nimi muudeti ja 25. septembril 1959 sai Auna tänav oma praeguse nime.
Johannes Oinas
Johannes Oinas (18. detsember 1896 Tõlliste vald, Tartumaa – 21. oktoober 1941) oli eesti kommunist.
Johannes Oinas oli 1940–1941 EK(b)P Valgamaa Komitee I sekretär ja 1941. aastal Hiiumaal loodud hävituspataljoni komissar.
Uwe Soodla
Uwe Soodla (ka Uve-Hillar 25. juuli 1930 – 23. veebruar 2007) oli eesti soojusenergeetika õppejõud, mehaanikainsener ja autoettevõtja.
Hariduskäik
Ta õppis Tallinnas Pelgulinna algkoolis ja seejärel autotranspordi ekspluatatsiooni eriala Tallinna Elektromehaanika Tehnikumis. Ta kaitses juunis 1949 diplomitöö "Mootorratta MIA mootori ümberkonstrueerimine kompressoriga mootoriks" ja lõpetas tehnikumi tehnik-mehaanikuna.
Ta õppis Tallinna Polütehnilise Instituudi (TPI) mehaanikateaduskonnas soojusenergeetiliste seadmete erialal ja lõpetas 1954. aastal instituudi cum laude insener-soojusenergeetikuna. Tehnikakandidaadi väitekirja sisepõlemismootorite alal kaitses ta 13. mail 1967 Omskis.
Mootorrattaspordi arendajana
Soodla huvitus juba lapsena mootoritehnika- ja energiaülekandeseadmetest. Noorena unistas ta sõjalenduri ametist. Oma esimese mootorispordi kogemuse sai ta 1947. aastal, kui toimus esimene sõjajärgne mootorrataste ringrajavõistlus Pirital, kus ta oli ajamõõtja.
Ta valmistas koos Jüri Randla seeniori ja Mart Kalaga 125 cm3 võidusõidumootorratta Estonia, millega Randla võitis mitu sõitu. Soodla ja Randla koostöö kestis kuni 1970. aastani, mil Jüri Randla seenior tuli NSV Liidu meistriks ja loobus võistlusspordist.
Ta oli ka mootorrattasportlase Veljo Selja tehniline konsultant.
Isiklikku
Uwe abiellus 30. aprillil 1965 Helja Armega (28. august 1937 – 21. veebruar 2007). Uwe ja Helja Soodla maakodu Anija vallas autasustati 23. juunil 2004 peaminister Juhan Partsi tänukirjaga "Kaunis Eesti kodu".
Ubamaak
Ubamaak on settelise või eluviaalse päritoluga rauamaak, mangaanimaak või alumiiniumimaak (boksiit), mis esineb väikeste ümmarguste või oakujuliste moodustistena.
Ubamaagi hulka kuulub teatud laadi setteline pruunrauamaak ehk limoniit, mis on settinud järvepõhja (järvemaak) või soopõhja (sooraud).
Välislingid
бобовая руда
Flight of the Conchords
pisi|2007 Flight of the Conchords on Uus-Meremaa koomiline muusikuteduo, mis koosneb Bret McKenziest ja Jemaine Clementist.
McKenzie ja Clement õppisid Wellingtoni ülikoolis filmi- ja teatrikunsti. Ansambli moodustasid nad 1998. aastal.
Ansamblist on tehtud nii samanimeline raadio- kui ka telesari.
Nende album "The Distant Future" sai 2008. aastal Grammy auhinna.
Oscar Valdés
thumb|Oscar Valdés (2012) Oscar Eduardo Valdés Dancuart (sündinud 3. aprillil 1949 Limas) on Peruu poliitik. Ta oli 11. detsembrist 2011 kuni 23. juulini 2012 Peruu peaminister.
Ta on endine sõjaväelane. 28. juulil 2011 nimetas president Ollanta Humala ta siseministriks. Pärast peaminister Salomón Lerner Ghitise tagasiastumist sai Oscar Valdésist peaminister.
Ta ei kuulu ühtegi parteisse.
Naděžda Slabihoudová
Naděžda Slabihoudová (1. mai 1922 Klecany – 8. juuni 2014 Praha) oli tšehhi tõlkija.
Ta sündis aastal 1922 Klecanys (praeguse haldusjaotuse järgi Ida-Praha ringkonnas Kesk-Tšehhi maakonnas). Ta lõpetas Prahas gümnaasiumi ja aastal 1949 Karli ülikooli filosoofiateaduskonna.
Ta on tõlkinud tšehhi keelde vene, eesti ja saksa keelest. Slabihoudová on tšehhi keelde tõlkinud A. H. Tammsaare "Tõe ja õiguse" III, IV ja V osa, "Elu ja armastuse", "Kõrboja peremehe" ja "Põrgupõhja uue Vanapagana". Lisaks on ta tõlkinud tšehhi keelde August Gailiti "Karge mere", Mats Traadi "Ingeri", Teet Kallase "Corrida" ja Kreutzwaldi "Eesti rahva ennemuistsed jutud". Tema viimaseks tõlkeks eesti kirjandusest jäi Andrus Kivirähki "Mees, kes teadis ussisõnu" (2011).
Raketiheitja
pisi|[[Jaapani sõdur raketiheitjaga Tüüp 91 Kai MANPAD]]
Raketiheitja on laskeseade, mis lennutab välja edasiliikumiseks jõuallikana reaktiivmootorit (rakettmootorit) kasutavaid rakette või reaktiivmürske.
Raketiheitjad on osa raketisüsteemidest, tänapäevaste raketisüsteemide kaliiber on enamasti vahemikus 68-122 mm. Tavaliselt paigutatakse raketisüsteemid kassettidesse (raketikassetid), suuremaid rakette lastakse ka üksikult. Raketikonteineritesse on võimalik paigutada ka eri tüüpi rakette.
Raketid võivad olla juhitavad, isesihituvad või juhitamatud, need võivad olla maa-õhk, õhk-maa, maa-maa või õhk-õhk tüüpi raketid.
Mittejuhitavad raketisüsteemid on alamõjutusega relvasüsteemid ning raketi lennutrajektoor sõltub laskeseadme suunast lasu hetkel ning mittejuhitav rakett ei ole lennu ajal enam korrigeeritav. Mittejuhitavatel raketisüsteemidel on lai valik eri tüüpi lõhkepäid: soomustläbivad, kildfugassid, valgustus- ja suitsulaengutega, ka REL-segajatega jt. Mittejuhitav rakett on suure tulejõuga ja odav, kuid puudusteks on mitte väga suur tabamistäpsus ja lühike ebaefektiivne laskekaugus. Näiteks Hydra 70, 80 mm rakett S-8, 122 mm S-13.
Juhitavad raketisüsteemid jagunevad juhitavuse järgi: Infrapunakiirgusele isesihituvateks, radarikiirgusele isesihituvateks, kaabeljuhitavateks, TV-juhitavateks, laserjuhitavateks, radarjuhitavateks juhitavateks rakettideks. Otstarbe järgi jagunevad juhitavad raketisüsteemid: õhk-õhk tüüpi, õhk-maa tüüpi, maa-õhk tüüpi, tankitõrje-, laevade-, radarivastasteks raketisüsteemideks, tiibrakettideks.
Sageli mõeldakse raketiheitja all neid kaasaskantavaid raketilaskeseadeldisi, mille kasutamisega tuleb toime üksainus inimene.
Raketiheitjaid kasutatakse tavaliselt peamiselt vaenlase soomustehnika ja lennuväe hävitamiseks.
Zvirgzdene vald
Vald piirneb sama piirkonna Ludza linnaga ning Cibla, Blonti, Pušmucova, Cirma, Isnauda ja Mežvidi vallaga, lisaks veel Rēzekne piirkonna Bērzgale ja Lendži vallaga.
Valla pindala on 99 km². 2016. aasta seisuga elas seal 781 inimest. Aastal 2011 elas vallas 606 lätlast, 132 venelast, 8 valgevenelast, 5 ukrainlast, 2 poolakat ja 1 leedulane. Valla keskus on Zvirgzdene küla. Vallavanem on Valentīna Ruciņa.
Ajalugu
Aastal 1931 oli Zvirgzdene valla pindala 160,1 km². Aastal 1945 moodustati vallas Cirma, Isnauda, Jaunžogoti, Pokumine, Priedaine ja Zvirgzdene külanõukogud, aastal 1949 likvideeriti aga vald ametlikult. Aastal 1954 liideti Zvirgzdene külanõukoguga Jaunžogoti külanõukogu, aastal 1956 osa Isnauda külanõukogust, aastal 1958 osa Cibla külanõukogust. Aastal 1979 liideti sellega osa Blonti külanõukogust, osa külanõukogu alasid arvati aga Isnauda külanõukogu koosseisu. Aastal 1990 moodustati külanõukogust Zvirgzdene vald. Aastatel 2009–2021 kuulus vald Cibla piirkonda.